ddrg/super_eurlex huggingface dataset:
Komission asetus (EY) N:o 2202/94, annettu 9 päivänä syyskuuta 1994, viljan interventiokeskuksista annetun asetuksen (ETY) N:o 2273/93 muuttamisesta



Virallinen lehti nro L 236 , 10/09/1994 s. 0011 - 0011

Suomenk. erityispainos Alue 3 Nide 61 s. 0034

Ruotsink. erityispainos Alue 3 Nide 61 s. 0034



KOMISSION ASETUS (EY) N:o 2202/94, annettu 9 päivänä syyskuuta 1994, viljan interventiokeskuksista annetun asetuksen (ETY) N:o 2273/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1866/94(2), ja erityisesti sen 5 artiklan, sekä katsoo, että interventiokeskukset vahvistetaan komission asetuksen (ETY) N:o 2273/93(3) liitteessä; tietyt jäsenvaltiot ovat esittäneet mainitun liitteen muuttamista koskevia pyyntöjä; kyseisiin pyyntöihin olisi vastattava, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2273/93 liite seuraavasti: 1 Osa "BUNDESREPUBLIK DEUTSCHLAND": - poistetaan alueeseen "Land Nordrhein-Westfalen" kuuluva keskus Gelsenkirchen rukiin osalta, - korvataan alueeseen "Land Niedersachsen" kuuluvat keskukset Seesen ja Göttingen keskuksilla Bad Gandersheim ja Rosdorf, - siirretään keskus Altenburg alueelta "Land Sachsen" alueelle "Land Thüringen", - pidetään alueeseen "Land Thüringen" kuuluvaa keskusta Ebeleben myös rukiin interven-tiokeskuksena. 2 Osa "DANMARK" - pidetään alueeseen "Jylland" kuuluvaa keskusta Struer rukiin interventiokeskuksena, - poistetaan alueeseen "Lolland" kuuluva keskus Nakskov rukiin osalta. 3 Osa "FRANCE" - korvataan alueeseen "département du Nord" kuuluva keskus Valenciennes keskuksella Prouvy, - poistetaan alueeseen "département de l'Allier" kuuluva keskus Varennes-sur-Allier durran osalta, mutta pidetään sitä maissin interventiokeskuksena. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä syyskuuta 1994. Komission puolesta René STEICHEN Komission jäsen (1) EYVL N:o L 181, 1.7.1992, s. 21 (2) EYVL N:o L 197, 30.7.1994, s. 1 (3) EYVL N:o L 207, 18.8.1993, s. 1
KOMISSION ASETUS (EY) N:o 1785/94, annettu 19 päivänä heinäkuuta 1994, tiettyjen tavaroiden luokittelusta yhdistettyyn nimikkeistöön



Virallinen lehti nro L 186 , 21/07/1994 s. 0020 - 0021

Suomenk. erityispainos Alue 2 Nide 12 s. 0124

Ruotsink. erityispainos Alue 2 Nide 12 s. 0124



KOMISSION ASETUS (EY) N:o 1785/94, annettu 19 päivänä heinäkuuta 1994, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi-ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (EY) N:o 1706/94(2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten soveltamiseksi, mainittuja yleisiä tulkintasääntöjä sovellettaessa on tämän asetuksen liitteen taulukossa olevassa 1 sarakkeessa esitetyt tavarat luokiteltava vastaaviin 2 sarakkeen CN-koodeihin 3 sarakkeesta ilmenevin perustein, tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat on yhdistetyssä nimikkeistössä luokiteltava vastaaviin taulukossa olevan 2 sarakkeen CN-koodeihin. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1994. Komission puolesta Christiane SCRIVENER Komission jäsen (1) EYVL N:o L 256, 7.9.1987, s. 1 (2) EYVL N:o L 180, 14.7.1994, s. 17 LIITE >TAULUKON PAIKKA>
Komission asetus (EY) N:o 883/94, annettu 20 päivänä huhtikuuta 1994, tiettyjen tavaroiden luokittelusta yhdistettyyn nimikkeistöön



Virallinen lehti nro L 103 , 22/04/1994 s. 0007 - 0009

Suomenk. erityispainos Alue 2 Nide 11 s. 0113

Ruotsink. erityispainos Alue 2 Nide 11 s. 0113



KOMISSION ASETUS (EY) N:o 883/94, annettu 20 päivänä huhtikuuta 1994, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen,ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 882/94(2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä tarkoitettujen tavaroiden luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffi- ja muiden toimenpiteiden soveltamiseksi, mainittuja yleisiä tulkintasääntöjä sovellettaessa on tämän asetuksen liitteen taulukossa olevassa 1 sarakkeessa esitetyt tavarat luokiteltava vastaaviin 2 sarakkeen CN-koodeihin 3 sarakkeesta ilmenevin perustein, on aiheellista säätää, että sitovien tariffitietojen saaja voi soveltaa jäsenvaltioiden tulliviranomaisten tavaroiden luokittelusta tullinimikkeistössä antamia sitovia tariffitietoja, jotka eivät ole tällä asetuksella säädetyn oikeuden mukaisia, yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(3) 12 artiklan 6 kohdan säännösten mukaisesti, ja tämän asetuksen säännökset ovat tullikoodeksikomitean tariffi- ja tilastonimikkeistöosaston lausunnon mukaiset, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat on yhdistetyssä nimikkeistössä luokiteltava vastaaviin taulukossa olevan 2 sarakkeen CN-koodeihin. 2 artikla Sitovien tariffitietojen saaja voi soveltaa jäsenvaltioiden tulliviranomaisten antamia sitovia tariffitietoja, jotka eivät ole tällä asetuksella säädetyn oikeuden mukaisia, asetuksen (ETY) N:o 2913/92 12 artiklan 6 kohdan säännösten mukaisesti vielä kolmen kuukauden ajan. 3 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä huhtikuuta 1994. Komission puolesta Christiane SCRIVENER Komission jäsen (1) EYVL N:o L 256, 7.9.1987, s. 1. (2) EYVL N:o L 103, 22.4.1994, s. 5. (3) EYVL N:o L 302, 19.10.1992, s. 1. LIITE >TAULUKON PAIKKA>
Oikaistaan - Komission asetus (EY) N:o 1600/95, annettu 30 päivänä kesäkuuta 1995, tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla



Virallinen lehti nro L 249 , 17/10/1995 s. 0047



Oikaistaan komission asetus (EY) N:o 1600/95, annettu 30 päivänä kesäkuuta 1995, tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla (Euroopan yhteisöjen virallinen lehti N:o L 151, 1. heinäkuuta 1995) - Liite IV, järjestysnumero 8, sarake "Tavaran kuvaus": Korvataan ilmaisu: "Kashkaval, joka on valmistettu lampaanmaidosta, . . . " ilmaisulla: "Kashkaval, joka on valmistettu yksinomaan lampaanmaidosta, . . . " - Liite IV, järjestysnumero 9, sarake "Tavaran kuvaus": Korvataan ilmaisu: "Juusto, joka on valmistettu lampaan- tai . . . " ilmaisulla: "Juusto, joka on valmistettu yksinomaan lampaan- tai . . . "
KOMISSION ASETUS (EY) N:o 358/95, annettu 21 päivänä helmikuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 041 , 23/02/1995 s. 0006 - 0011



KOMISSION ASETUS (EY) N:o 358/95, annettu 21 päivänä helmikuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 3254/94 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 24 päivänä helmikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä helmikuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 346, 31.12.1994, s. 1 LIITE >TAULUKON PAIKKA>
Komission asetus (EY) N:o 438/95, annettu 28 päivänä helmikuuta 1995, neuvoston asetusten (ETY) N:o 1418/76 ja (ETY) N:o 1766/92 soveltamista koskevista yksityiskohtaisista säännöistä viljasta ja riisistä jalostettujen tuotteiden tuonti- ja vientijärjestelmän osalta annetun asetuksen (ETY) N:o 1620/93 muuttamisesta



Virallinen lehti nro L 045 , 01/03/1995 s. 0032 - 0034



KOMISSION ASETUS (EY) N:o 438/95, annettu 28 päivänä helmikuuta 1995, neuvoston asetusten (ETY) N:o 1418/76 ja (ETY) N:o 1766/92 soveltamista koskevista yksityiskohtaisista säännöistä viljasta ja riisistä jalostettujen tuotteiden tuonti- ja vientijärjestelmän osalta annetun asetuksen (ETY) N:o 1620/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11, 13 ja 14 artiklan, sekä katsoo, että komission asetuksessa (ETY) N:o 1620/93 (2) annetaan yksityiskohtaiset säännöt neuvoston asetusten (ETY) N:o 1418/76 (3), sellaisena kuin se on viimeksi muutettuna asetuksella (EY) N:o 1869/94 (4), ja (ETY) N:o 1766/92 soveltamisesta riisistä ja viljasta jalostettujen tuotteiden tuonti- ja vientijärjestelmän osalta, komission asetuksella (EY) N:o 1737/94 (5) on muutettu, 1 päivästä tammikuuta 1995, tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annettu neuvoston asetus (ETY) N:o 2658/87 (6), sellaisena kuin se on viimeksi muutettuna komission asetuksella (EY) N:o 3330/94 (7), tiettyjen CN-koodiin 1104 kuuluvien viljojen, esimerkiksi leikattujen kauranjyvien sekä kevyesti lämpökäsiteltyjen viljojen osalta, olisi muutettava asetus (ETY) N:o 1620/93, jotta nämä muutokset voidaan ottaa huomioon 1 päivästä tammikuuta 1995; olisi vahvistettava yhden yksikön jalostettuja tuotteita valmistamiseen tarvittavaa perusviljamäärää koskevat kertoimet, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1620/93 liitteen CN-koodia 1104 koskeva osa tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 155, 26.6.1993, s. 29 (3) EYVL N:o L 166, 25.6.1976, s. 1 (4) EYVL N:o L 197, 30.7.1994, s. 7 (5) EYVL N:o L 182, 16.7.1994, s. 9 (6) EYVL N:o L 256, 7.9.1987, s. 1 (7) EYVL N:o L 350, 31.12.1994, s. 52 LIITE >TAULUKON PAIKKA>
Komission asetus (EY) N:o 571/95, annettu 15 päivänä maaliskuuta 1995, tiettyjen Tsekin tasavallasta ja Slovakian tasavallasta peräisin olevien vilja-alan tuotteiden tuonnista annetun asetuksen (EY) N:o 121/94 muuttamisesta



Virallinen lehti nro L 058 , 16/03/1995 s. 0002 - 0003



KOMISSION ASETUS (EY) N:o 571/95, annettu 15 päivänä maaliskuuta 1995, tiettyjen T Osekin tasavallasta ja Slovakian tasavallasta peräisin olevien vilja-alan tuotteiden tuonnista annetun asetuksen (EY) N:o 121/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, ottaa huomioon tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnosta vuonna 1995 22 päivänä joulukuuta 1994 annetun neuvoston asetuksen (EY) N:o 3379/94 (2), ja erityisesti sen 1 artiklan, sekä katsoo, että neuvoston asetuksessa (EY) N:o 3379/94 avataan uusia tariffikiintiöitä T Osekin tasavallalle ja Slovakian tasavallalle; näiden kiintiöiden soveltamista koskevina yksityiskohtaisina sääntöinä olisi noudatettava Euroopan yhteisön sekä Puolan tasavallan, Unkarin tasavallan, T Osekin tasavallan ja Slovakian tasavallan sopimuksissa määrätystä tiettyjä vilja-alan tuotteita koskevasta tuontimaksusta vapauttamisesta annetun asetuksen (EY) N:o 121/94 (3), sellaisena kuin se on viimeksi muutettuna 25 päivänä tammikuuta 1994 annetulla komission asetuksella (EY) N:o 3003/94 (4), säännöksiä; tämän vuoksi mainitun asetuksen liite olisi muutettava, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 121/94 liitteessä olevan II.A ja II.B kohdan taulukot tämän asetuksen liitteessä olevilla taulukoilla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 366, 31.12.1994, s. 3 (3) EYVL N:o L 21, 26.1.1994, s. 3 (4) EYVL N:o L 317, 10.12.1994, s. 4 LIITE "II.A. T Osekin tasavallasta peräisin olevat tuotteet >TAULUKON PAIKKA> II.B. Slovakian tasavallasta peräisin olevat tuotteet >TAULUKON PAIKKA>
Neuvoston asetus (EY) N:o 686/95, annettu 28 päivänä maaliskuuta 1995, kolmansista maista peräisin olevien maataloustuotteiden tuontiedellytyksistä Tsernobylin ydinvoimalaonnettomuuden jälkeen annetun asetuksen (ETY) N:o 737/90 voimassaoloajan pidentämisestä



Virallinen lehti nro L 071 , 31/03/1995 s. 0015 - 0015



NEUVOSTON ASETUS (EY) N:o 686/95, annettu 28 päivänä maaliskuuta 1995, kolmansista maista peräisin olevien maataloustuotteiden tuontiedellytyksistä T Osernobylin ydinvoimalaonnettomuuden jälkeen annetun asetuksen (ETY) N:o 737/90 voimassaoloajan pidentämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksessa (ETY) N:o 737/90 (1) vahvistetaan kolmansista maista peräisin olevien ja ihmisravinnoksi tarkoitettujen maataloustuotteiden tuontia varten radioaktiivisuuden enimmäistasot, joiden noudattamista jäsenvaltioiden on valvottava; mainittua asetusta sovelletaan ainoastaan 31 päivään maaliskuuta 1995, mainitun asetuksen antamiseen vaikuttaneet syyt ovat edelleen olemassa, koska tiettyjen, onnettomuuden pahiten koettelemista kolmansista maista peräisin olevien maataloustuotteiden radioaktiivinen saastuminen ylittää edelleen mainitussa asetuksessa vahvistetun enimmäistason, neuvoston asetuksessa (Euratom) N:o 3954/87 (2) vahvistetaan radioaktiivisen saastumisen sallitut enimmäistasot elintarvikkeille ja rehulle ydinvoimalaonnettomuuden jälkeen tai muun säteilyhätätilanteen aikana, ja tällaisessa tilanteessa on tarpeen varmistaa toteutettavien toimenpiteiden yhdenmukaisuus, ja on suositeltavaa pidentää asetuksen (ETY) N:o 737/90 voimassaoloaikaa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 737/90 8 artiklan toinen kohta seuraavasti: "Sen voimassaolo päättyy: 1) 31 päivänä maaliskuuta 2000, jollei neuvosto päätä toisin ennen kyseistä päivää, erityisesti jos 6 artiklassa tarkoitettu soveltamisalan ulkopuolelle jätettyjen tuotteiden luettelo kattaisi kaikki ihmisravinnoksi kelpaavat tuotteet, joihin tätä asetusta sovelletaan, 2) heti neuvoston asetuksen (Euratom) N:o 3954/87 2 artiklan 1 kohdassa tarkoitetun komission asetuksen tullessa voimaan, jos tämä voimaantulo tapahtuu ennen 31 päivää maaliskuuta 2000." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä maaliskuuta 1995. Neuvoston puolesta J. PUECH Puheenjohtaja (1) EYVL N:o L 82, 29.3.1990, s. 1 (2) EYVL N:o L 371, 30.12.1987, s. 11, asetus sellaisena kuin se on muutettuna asetuksella (Euratom) N:o 2218/89 (EYVL N:o L 211, 27.7.1989, s. 1)
Komission asetus (EY) N:o 670/95, annettu 29 päivänä maaliskuuta 1995, Itävallassa viinialalla sovellettavista siirtymäkauden toimenpiteistä annetun asetuksen (EY) N:o 3299/94 oikaisemisesta



Virallinen lehti nro L 070 , 30/03/1995 s. 0001 - 0001



KOMISSION ASETUS (EY) N:o 670/95, annettu 29 päivänä maaliskuuta 1995, Itävallassa viinialalla sovellettavista siirtymäkauden toimenpiteistä annetun asetuksen (EY) N:o 3299/94 oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 1 kohdan, sekä katsoo, että komission asetuksessa (EY) N:o 3299/94 vahvistetaan Itävallassa liittymisen johdosta viinialalla sovellettavat siirtymäkauden toimenpiteet (1), ja tarkistamisessa on käynyt ilmi, että julkaistu toisinto ei vastaa hallintokomitean lausunnossa esitettyjä toimenpiteitä; tämän vuoksi kyseinen asetus olisi oikaistava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3299/94 2 artikla seuraavasti: "2 artikla Sanotun kuitenkaan rajoittamatta liittymisasiakirjan siirtymäkauden erityismääräysten soveltamista, asetuksen (ETY) N:o 822/87 1 artiklan 2 kohdassa tarkoitettuja tuotteita, jotka ovat Itävallan alueella ja jotka eivät vastaa saman asetuksen II osaston ja 65-70 artiklan sekä neuvoston asetuksen (ETY) N:o 4252/88 (4) ja neuvoston asetuksen (ETY) N:o 2332/92 (5), sellaisina kuin ne ovat viimeksi muutettuina asetuksella (EY) N:o 1893/94 (6), vaatimuksia, voidaan pitää kaupan yksinomaan Itävallassa tai viedä kolmansiin maihin varastojen tyhjentämiseen asti, jos nämä tuotteet: - ovat peräisin Itävallasta ja ne on valmistettu 31 päivään elokuuta 1995 mennessä ennen liittymistä voimassa olleen Itävallan lainsäädännön mukaisesti, - on tuotu Itävaltaan ennen liittymistä Itävallan lainsäädännön mukaisesti. (4) EYVL N:o L 373, 31.12.1988, s. 59 (5) EYVL N:o L 231, 13.8.1992, s. 1 (6) EYVL N:o L 197, 30.7.1994, s. 45" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan asianomaisten pyynnöstä 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 341, 30.12.1994, s. 37
KOMISSION ASETUS (EY) N:o 781/95, annettu 5 päivänä huhtikuuta 1995, banaanien tuontia yhteisöön koskevan järjestelmän soveltamista koskevista yksityiskohtaisista säännöistä annetusta asetuksesta (ETY) N:o 1442/93 poikkeamisesta



Virallinen lehti nro L 077 , 06/04/1995 s. 0025 - 0025



KOMISSION ASETUS (EY) N:o 781/95, annettu 5 päivänä huhtikuuta 1995, banaanien tuontia yhteisöön koskevan järjestelmän soveltamista koskevista yksityiskohtaisista säännöistä annetusta asetuksesta (ETY) N:o 1442/93 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että kaikki toimijoiden viitemäärien vahvistamiseksi vuoden 1996 tariffikiintiöstä huolehtimisen vuoksi säädetyt määräpäivät olisi siirrettävä vuoden 1995 osalta myöhäisemmiksi, jotta asianmukaiset tarkastukset ja todennukset voitaisiin toteuttaa parhain mahdollisin edellytyksin, tähän asetukseen sisältyy määräpäivien lykkääminen, ja näin ollen olisi säädettävä sen mahdollisimman pikaisesta soveltamisesta, ja tässä asetuksessa säädetyt toimenpiteet ovat banaanien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (ETY) N:o 1442/93 4 artiklan 2 ja 5 kohdassa, 5 artiklan 1 ja 3 kohdassa sekä 6 artiklan toisessa kohdassa säädetään, korvataan päivämäärät "1 päivänä huhtikuuta, 1 päivänä toukokuuta, 1 päivänä heinäkuuta, 15 päivänä heinäkuuta ja 1 päivänä elokuuta" vuoden 1995 osalta vastaavasti päivämäärillä "15 päivänä kesäkuuta, 15 päivänä heinäkuuta, 1 päivänä syyskuuta, 15 päivänä syyskuuta ja 1 päivänä lokakuuta". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105